ফ্লাক্স
ফ্লাক্স হলো এমন এক ধরনের প্রভাব যা কোনও তল বা পদার্থের মধ্য দিয়ে অতিক্রম বা যাতায়াত অবস্থায় (বাস্তবে তা চালিত হোক বা না হোক) প্রদর্শিত হয় । ফ্লাক্স ফলিত গণিত এবং ভেক্টর ক্যালকুলাসের একটি ধারণা যার পদার্থবিজ্ঞানে অনেক প্রয়োগ রয়েছে। পরিবহন ঘটনার জন্য, ফ্লাক্স একটি ভেক্টর রাশি, যা কোনও পদার্থ বা বস্তুর প্রবাহের পরিমাণ এবং দিক নির্দেশ করে। ভেক্টর ক্যালকুলাসে ফ্লাক্স একটি স্কেলার রাশি, ভেক্টর ক্ষেত্রের লম্ব অংশসমূহের পৃষ্ঠতলের ব্যবকলন দ্বারা সংজ্ঞায়িত করা হয়।